**Įmonė „Agrokoncernas“ turi gerų žinių ūkininkams: sulaukė aukštos kokybės trąšų iš Vakarų šalių**

Įmonė „Agrokoncernas“ sulaukė azotinių trąšų siuntos, kuri artimiausiomis dienomis iš Klaipėdos uosto terminalų pasieks šalies ūkininkus.

Įmonės direktorius Edgaras Šakys teigia, kad šiemet trąšų kainos yra palankesnės nei ankstesniais metais. Jis paaiškina, kad Lietuvą pasiekusi azotinių trąšų siunta buvo užsakyta dar vasaros pradžioje, kai dujų kainos buvo mažesnės. Dėl to ūkininkai šiuo metu gali įsigyti trąšas už pavasario kainas, nors dabartinės dujų kainos yra 30-40 % didesnės nei pavasarį.

„Gegužę dalis žemdirbių pasinaudojo galimybėmis ir dalį grūdų pardavė aukštesnėmis kainomis. Rinkoje buvo palankių kainų laikotarpis, dabar irgi yra geras metas įsigyti trąšų. Trąšos, paprastai kalbant, yra augalų maistas, kuris padeda užtikrinti sveiką ir kokybišką derlių. Pastaruosius metus, dėl energetikos sektoriaus nestabilumo vykę kainų šuoliai, išbalansavo įprastą ūkininkų darbą, pagal rezultatus matome, kad tai atsiliepė ir derliui, ir jo kokybei. Todėl siunta, kurios sulaukėme, daugeliui ūkių padės laikytis numatyto ir ekonomiškai atsiperkančio plano“, – teigia E. Šakys.

Įmonė „Agrokoncernas“ nuo 2022 metų vasario, kai Rusija užpuolė Ukrainą, yra nutraukusi bet kokius prekybinius ryšius su šalimi agresore. Trąšas ji perka iš Vakarų, Afrikos ir Azijos šalių, kurios į Lietuvą, dėl logistikos niuansų, atkeliauja laivais per Klaipėdos uostą.

„Su uoste veikiančiomis įmonėmis bendradarbiaujame jau ne vienerius metus. Mūsų partneriai yra pasiruošę priimti krovinius, juos sandėliuoti ir paskirstyti. Visos trąšos yra kraunamos atsakingai ir laikantis visų reikalavimų. Džiugina ir šios siuntos aukšta kokybė, taip pat rinkoje konkurencinga kaina“, – sako E. Šakys.

Įmonė „Agrokoncernas“ yra viena didžiausių prekybos trąšomis, sėklomis ir augalų apsaugos priemonėmis lyderių Baltijos šalyse. Jai priklauso tarptautiniu sertifikatu įvertintas mokslinis padalinys – Inovacijų ir tyrimų centras „AgroITC“, taip pat į tiksliąją žemdirbystę orientuotas Tiksliųjų technologijų centras „AgroTTC“.

„Agrokoncernas“ klientams siūlo tik praktikoje patikrintus bei mokslu pagrįstus sprendimus. Netrukus žemdirbius pasieks mokslinis leidinys su naujaisiais tyrimų duomenimis. Įmonė kasmet į mokslinę veiklą investuoja daugiau nei 1 mln. eurų.

**Daugiau informacijos:**

**Viktorija Žižiūnienė**

„Agrokoncerno“ įmonių grupės

Marketingo ir komunikacijos skyriaus vadovė

Tel. 8 644 44279

El. paštas: [viktorija.ziziuniene@agrokoncernas.lt](mailto:viktorija.ziziuniene@agrokoncernas.lt)